[]

(แบบ 56-1)

แบบแสดงรายการข้อมูลประจำปี

สิ้นสุดวันที่ 31 ธันวาคม 2549

บริษัท อกริเพียว โฮลดิ้งส์ จำกัด (มหาชน)

(AgriPure Holdings Public Company Limited)

สารจากประธานกรรมการ

ในปี พ.ศ. 2549 ที่ผ่านมาภาวะเศรษฐกิจโดยรวมของประเทศไทยมีความผันผวน
และมีปัจจัยลบหลายด้านที่ส่งผลกระทบกับการดำเนินธุรกิจของบริษัทฯ
ไม่ว่าจะเป็นค่าเงินบาทที่แข็งตัวอย่างต่อเนื่องราคาน้ำมันในตลาดโลกที่ยังอยู่ในระดับสูง
อัตราเงินเฟ้อ และอัตราดอกเบี้ยในประเทศที่ปรับสูงขึ้น นอกจากนี้ในช่วงไตรมาส 3
ยังเกิดภาวะน้ำท่วมใหญ่ในพื้นที่หลายจังหวัด

อย่างไรก็ตามฝ่ายบริหารได้มีการวางแผนแก้ไขปัญหาต่าง ๆ ได้ค่อนข้างเหมาะสมและทันเหตุการณ์
ดังจะเห็นได้จากยอดขายรวมของบริษัทฯ ไม่ได้ลดลงจากปี พ.ศ. 2548
ขณะที่ยังมีความสามารถในการทำกำไรสุทธินี้ถึงแม้จะมีค่าใช้จ่ายต่าง ๆ สูงขึ้น

กลยุทธในการดำเนินธุรกิจในปีที่ผ่านมามีการเปลี่ยนแปลงไปเล็กน้อย
โดยยังคงเน้นรายได้จากการขายของสินค้าข้าวโพดหวาน ผักสด และเมล็ดพันธุ์ข้าวโพดหวาน
แต่ได้พยายามบริหารสัดส่วนของการขายไปยังส่วนประสมของสินค้าในรายการที่มีอัตรากำไรเบื้องต้นที่สูงกว่าให้เพิ่มมากขึ้น
ควบคู่ไปกับการปรับราคาสินค้า และบริหารต้นทุน โดยไม่ได้เน้นการเพิ่มยอดขาย
ทั้งนี้เพื่อเป็นการบริหารให้เกิดอัตรากำไรเบื้องต้นสูงสุดเพื่อรองรับความผันผวนของอัตราแลกเปลี่ยนที่ผู้ส่งออกอยู่ในภาวะการณ์ได้รับเงินบาทน้อยลง
ถึงแม้จะไม่ได้ลดราคาขายสินค้า

สำหรับการดำเนินธุรกิจในปี พ.ศ. 2550 นี้ คาดว่าปัญหา และอุปสรรคต่าง ๆ
ยังคงไม่คลี่คลายไปในทางที่ดีกับธุรกิจ ดังนั้นบริษัทฯ
มีความจำเป็นที่ต้องพิจารณาเรื่องการปรับโครงสร้างทางการเงิน เพื่อเพิ่มภูมิต้านทานของธุรกิจ
และรองรับโอกาสการลงทุนในธุรกิจใหม่ ๆ
เพื่อเป็นการกระจายความเสี่ยงของการดำเนินงานออกไป

สุดท้ายนี้กระผมขอขอบคุณท่านผู้ถือหุ้น คณะผู้บริหาร
และพนักงานที่ได้ช่วยกันสนับสนุนให้ธุรกิจของบริษัทฯ ก้าวข้ามอุปสรรคในปีที่ผ่านมา
และคาดหวังว่าจะร่วมกันช่วยผลักดันให้ผลการดำเนินงานเติบโตต่อไป

นายภูมิพัฒน์ ธนาวรพิทักษ์

ประธานกรรมการ

สารจากประธานกรรมการตรวจสอบ

เรียน ท่านผู้ถือหุ้น

บริษัท อกริเพียว โฮลดิ้งส์ จำกัด (มหาชน)

คณะกรรมการตรวจสอบได้ปฏิบัติหน้าที่ในปี พ.ศ. 2549
ด้วยความเรียบร้อยโดยความร่วมมืออันดีจากฝ่ายบริหาร
ซึ่งสามารถรายงานมายังคณะกรรมการและผู้ถือหุ้นในวาระของการสรุปรายงานประจำปีนี้ได้ว่าถึงแม้จะมีความผันผวนและปัจจัยทางเศรษฐกิจหลายประการที่ส่งผลทางลบกับการดำเนินธุรกิจโดยทั่วไป
โดยเฉพาะอย่างยิ่งผลกระทบจากอัตราแลกเปลี่ยน แต่ธุรกิจของบริษัทฯ ก็ยังสามารถสร้างรายได้
และการทำกำไรไว้ได้

จากปัจจัยต่าง ๆ ที่เกิดขึ้น ในปี พ.ศ. 2549 ไม่ว่าจะเป็นค่าเงินบาทที่แข็งค่าขึ้น
ราคาน้ำมันตลาดโลก
เงินเฟ้อและดอกเบี้ยจ่ายที่สูงขึ้นทำให้ผลประกอบการไม่เติบโตตามเป้าหมายที่ตั้งไว้
แต่ความสามารถในการปรับตัวที่ทันต่อเหตุการณ์ได้ช่วยให้ธุรกิจฟันฝ่าผ่านอุปสรรคไปได้

คณะกรรมการตรวจสอบมีความเห็นเสนอให้ฝ่ายบริหารพิจารณาการวางแผนปรับปรุงกลยุทธในการวางแผน
และขยายผลนำไปปฏิบัติอย่างต่อเนื่อง โดยมุ่งเน้นที่จะลดต้นทุนในการผลิต
และสนับสนุนการขยายตัวของธุรกิจที่มีอัตรากำไรอยู่ในเกณฑ์ดี
มากกว่าการขยายยอดขายในสินค้าทุกรายการ

ด้านการบริหารและระบบงานภายในของบริษัทฯ นั้น ฝ่ายบริหารได้มีการจัดทำรายงานสรุป
และทบทวนข้อมูลตามมาตรฐานทางบัญชีที่เหมาะสม และมีการควบคุมที่ยอมรับได้
อีกทั้งบริษัทได้มีการตรวจสอบภายในเพื่อช่วยในการควบคุมงานตรวจสอบให้มีฐานข้อมูลครบถ้วนถูกต้องเพียงพอที่จะใช้เป็นเครื่องมือในการบริหารและตัดสินใจของฝ่ายบริหารให้เป็นไปด้วยความมีเหตุผล
ตามสถานการณ์ของธุรกิจในแต่ละช่วงเวลา

สุดท้ายนี้
คณะกรรมการตรวจสอบมีความเห็นว่าหลักยุทธศาสตร์และแนวทางธุรกิจของบริษัทดำเนินการไปในทิศทางที่เหมาะสมกับสภาพแวดล้อมในปัจจุบัน
แต่ควรต้องมีการทบทวนกลยุทธการดำเนินธุรกิจของบริษัทในการวางแผนและกำหนดความสมดุลทั้งด้านการบริหารการตลาดเพื่อเพิ่มยอดขายควบคู่ไปกับการบริหารต้นทุน
ภายใต้หลักการการกำกับดูแลกิจการที่ดีอย่างมีประสิทธิภาพยิ่งขึ้น
และการกระจายความเสี่ยงของธุรกิจเป็นระยะ ตามสภาวการณ์ที่เปลี่ยนแปลงไปอย่างรวดเร็ว

  (นายชูเกียรติ ประทีปทอง)

ประธานกรรมการตรวจสอบ

สารบัญ

 หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

1. ปัจจัยความเสี่ยง 3

2. ลักษณะการประกอบธุรกิจ 6

3. การประกอบธุรกิจของแต่ละสายผลิตภัณฑ์ 12

4. การวิจัยและพัฒนา 24

5. สินทรัพย์ของบริษัทและบริษัทย่อย 25

6.  โครงการดำเนินงานในอนาคต 28

7.  ข้อพิพาททางกฎหมาย 30

8.  โครงสร้างเงินทุน 31

9.  โครงสร้างการจัดการ 33

10. การควบคุมภายใน 48

11. รายการระหว่างกัน 49

12. ฐานะการเงินและผลการดำเนินงาน 55

13. ข้อมูลอื่นที่เกี่ยวข้อง 71

ส่วนที่ 3 การรับรองความถูกต้องของข้อมูล 72

เอกสารแนบ รายละเอียดเกี่ยวกับผู้บริหาร และผู้มีอำนาจควบคุม

โครงสร้างองค์กรของบริษัทริเวอร์แคว อินเตอร์เนชั่นแนล อุตสาหกรรมอาหาร จำกัด